钦定古今图书集成/历象汇编/庶征典/第145卷 > 《水龙吟》〈黄州梦过栖霞楼〉宋·苏轼
## 钦定古今图书集成/历象汇编/庶征典/第145卷 > 《水龙吟》〈黄州梦过栖霞楼〉宋·苏轼

小舟横截春江，卧看翠壁红楼起。云间笑语，使君高
会，佳人半醉。危柱哀弦，艳歌馀响，遏云萦水。念故人
老大，风流未减，独回首、烟波里。推枕惘然不见，但
空江、月明千里。五湖闻道，扁舟归去，仍携西子。云梦
南州，武昌南岸，昔游应记。料多情梦里，端来见我，参
差是也。